**Z A P I S N I K**

 sa 11. sjednice Općinskog vijeća Općine Podbablje održane dana 17.12.2018.g. s početkom u 20,00 sati.

 Na sjednici su prisutni sljedeći vijećnici:

 Danijel Dodig, Marko Jonjić, Jelena Peko, Suzana Žarković, Josip Šerić, Nedjeljko Buljan, Ante Karin, Ante Žužul, Dalibor Biloš, Zdenko Lozo, Ivan Perkušić i Luka Čujić

 Sjednici ne prisustvuje Mate Kasalo.

 Sjednici prisustvuje općinski načelnik Ante Kujundžić.

 Predsjednik Općinskog vijeća Danijel Dodig pozdravlja prisutne , te predlaže sljedeći

 D N E V N I R E D :

 1. Usvajanje zapisnika s prethodne sjednice

 2. Prezentacija ESCO modela – modernizacija javne rasvjete

3. Vijećnička pitanja

4. Usvajanje proračuna za 2019.g.

5. Prijedlog odluke o visini paušalnog iznosa po krevet odnosno po smještajnoj jedinici

6. Prijedlog odluke o visini zakupa obiteljske grobnice

7. Zahtjev mještana.

 Predloženi dnevni red jednoglasno je usvojen.

 Ad. 1.

Na zapisnik s prethodne sjednice nije bilo nikakvih primjedbi.

 Ad. 2.

Predstavnik firme „Prnjak inženjering“ d.o.o. prezentirao je ESCO model javne rasvjete na području Općine Podbablje, po kojem bi došlo do velike uštede električne energije, a u tu svrhu bi se izradio projekt energetske učinkovitosti na osnovu evidencije svih rasvjetnih tijela te zamjene rasvjetnih tijela novom led rasvjetom za što bi trebalo izabrati izvođača za predmetne radove. Dalje je naveo da bi godišnji trošak električne energije za cijelu općinu bio oko 87.000,00 kn , a dosadašnji trošak je oko 480.000,00 kn, s tim da općina ne bi plaćala troškove održavanja javne rasvjete.

Nakon ovog vijećnici su podržali ovaj model javne rasvjete koji je za općinu povoljniji od dosadašnjeg.

 Ad. 3.

Josip Šerić pita načelnika vezano za natječaj za uređenje tematskih staza, u kojoj je fazi tematska staza „Put Križa“ koja je bila planirana u proračunu, na što mu načelnik odgovara da taj projekt prijavljen i da će ići u realizaciju.

Josipa Šerića još zanima koliko je dug N.K. „Kamena“ Vodovodu Imotske krajine d.o.o. za potrošnju vode jer se spominje dug od 100.000,00 kn, te je li to obaveza općine, na što reagira vijećnik Marko Jonjić navodeći da je dug od oko 130.000,00 kn.

Načelnik mu dogovara da se baratalo o dugovanju oko 160.000,00 kn, od čega bi općina platila samo 30.000,00 kn, te da na adresu Kluba dolaze neki račini iz 2015.god. što po njemu nema nikakva opravdanja, a uz to navodi i veliki gubitak vode zbog oštećenja na vodovodnoj mreži.

Luku Čujića zanima hoće li se iz planiranih proračunskih sredstava za N.K. „Kamen“namiriti ovaj dug od 30.000,00 kn, na što mu načelnik odgovara da bi to pitanje trebalo postaviti predsjedniku Kluba.

Josip Šerić smatra da bi se trebala organizirati tematska sjednica vezana za N.K. „Kamen“ na kojoj bi se utvrdila sva dugovanja Kluba, te smatra da je planiranih 650.000,00 kn u proračunu veliki iznos jer je i s dosadašnjih 430.000,00 kn Klub dobro funkcionirao. Svemu tome pridonijelo je volontiranje članova Kluba kojega izgleda više nema, zaključuje Šerić.

Nedjeljko Buljan pita načelnika planirali se postavljanje tabli s nazivima naselja, na što mu načelnik odgovara da do sada nije ništa napravljeno jer nije bilo suradnje s Mjesnim odborima.

Zdenka Lozu zanima kad će dobiti pismeni odgovor na zahtjev koji je poslao načelniku nakon prošle sjednice vijeća, na što mu je načelnik rekao da će mu odgovoriti, te da ostaje pri prijašnjoj odluci da će se za uređenje puta pomoći sukladno mogućnostima.

Jelena Peko je mišljenja da bi svim udrugama koje nisu dostavile financijsko izvješće o utrošku sredstava za 2018.g. trebalo uskratiti sredstva za 2019.godinu.

 Uz ovo Jelena Peko ističe problem ceste u zaseocima Pekići i Ćerluke jer se na dijelovima ceste ne može prometovati zbog odronjenog zida što je predstavlja veliku opasnost za sudionike u prometu.

 Načelnik je iznenađen tim oštećenjem za kojega nije znao i obećao je da će to hitno riješiti.

 Ad. 4.

 Jelena Peko u ime Kluba vijećnika HDZ-a predlaže sljedeće amandmane na proračun Općine Podablje za 2019.godinu:

1. za festival Magi Tim Vinil planiranih 13.000,00 kn smanjiti na 10.000,00 kn jer organizator na festivalu ostvaruje prihode prodajom jela i pića, na što je odmah reagirao načelnik ne podržavajući ovaj amandman ističući da se ne treba gledati na to koliko oni na festivalu zarade već treba gledati na kvalitetu programa i značaj manifestacije.

Nakon ovog uslijedilo je glasovanje nakon čega predsjednik vijeća konstatira da je većinom glasova (7 „za“ Jelena Peko, Nedjeljko Buljan, Josip Šerić, Zdenko Lozo, Luka Čujić, Ante Karin i Danijel Dodig, 5 „protiv“ Suzana Žarković, Marko Jonjić, Ante Žužul, Dalibor Biloš i Ivan Perkušić) Općinsko vijeće usvojilo predloženi amandman.

 2. za N.K. „Kamen“ planiranih 650.000,00 kn smanjiti na 500.000,00 kn, na što je također reagirao načelnik ne podržavajući ovaj amandman.

 Nakon ovog uslijedila je poduža rasprava vijećnika gdje su jedni branili amandman a drugi su ga odbacivali. Tako je Dalibor Biloš prezentirao stanje u Klubu po pitanju broja igrača i kategorija, trenera i svih troškova kao i uspjesima Kluba, te je mišljenja da ovaj amandman ne bi trebalo podržati, a u protivnom troškovi bi trebali pasti na roditelje djece što bi se sigurno reflektiralo na smanjenje broja djece u nižim kategorijama.

 Josip Šerić smatra da bi iznos od 500.000,00 kn bio dostatan za rad i troškove Kluba, a on se uvijek rebalansom može povećati zavisno od stvarnim potrebama Kluba.

 Zdenko Lozo smatra da bi se trebala uvesti godišnja članarina, čime bi se prepoznao način ulaganja roditelja u svoju djecu.

 Potom je uslijedila pauza od 5 minuta.

 Nakon pauze Josip Šerić je ispred Kluba vijećnika HDZ-a rekao da se povlači predloženi amandman i da se prihvaća proračunska stavka za N.K. „Kamen“ u iznosu od 650.000,00 kn, ali da se u što kraćem vremenskom periodu održi tematska sjednica na temu N.K. „Kamen“.

 Jednoglasno je usvojen 3. amandman o povećanju proračunske stavke za Udrugu „Imotsko srce“ za 10.000,00 kn, a također je usvojen 4. amandman za uvrštavanje stavke donacija za „Društvo prijatelja Hajduka“ u proračun, a iznos bi se naknadno utvrdio.

 Amandman kojim se tražilo povećanje sredstava za Dječji vrtić je povučen nakon objašnjenja načelnika da se taj amandman odnosi na Dječji vrtić „Lopticu“ a ne na Dječji vrtić „Ribicu“ kojemu je osnivač Općina Podbablje.

 Nakon usvojenih amandmana uslijedilo je glasovanje za prijedlog proračuna za 2019.godinu. Nakon glasovanja predsjednik vijeća je konstatirao da je Općinsko vijeće jednoglasno donijelo

 Odluku

 o usvajanju proračuna Općine Podbablje za 2019.god.

 Tekst Odluke sastavni je dio zapisnika.

 Ad. 5.

Općinsko vijeće je na prijedlog Turističke zajednice „Imota“ jednoglasno donijela Odluku o visini paušalno poreza po krevetu odnosno po smještajnoj jedinici u kampu u Općini Podablju iznosu od 150,00 kn.

Tekst Odluke sastavni je dio zapisnika.

 Ad. 6.

Načelnik Ante Kujundžić vijećnike upoznaje o potrebi određivanja cijene zakupa obiteljskih grobnica na mjesnim grobljima, navodeći da je dosadašnja cijena bila 14.500,00 kn, te je uputio vijećnike da do iduće sjednice vijeća razmišljaju o visini cijene grobnica te mogućim ratama, napomenuvši da se na dosadašnjoj cijeni gubilo s obzirom na viši standard izrade grobnica i dodatne sadržaje propisane Zakonom o grobljima.

 Ad. 7.

 Općinsko vijeće pozitivno je riješilo zahtjeve mještana za pomoć, pa je tako obitelji Ivana Gudelja iz Poljica odobrena pomoć od 23.000,00 kn za sanaciju obiteljske kuće stradale u požaru, a Mariji Šušnjar iz Hršćevana socijalno ugroženoj osobi odobrena pomoć od 2.950,00 kn za nabavu naočala s ugrađenim lećama.

Predsjednik Općinskog vijeća zaključuje 11. sjednicu u 22,15 sati.

ZAPISNIK VODIO: PREDSJEDNIK VIJEĆA

Zoran Mustapić Danijel Dodig